BMW ne dezvăluie experiența acustică a BMW Concept i4, sunetul creat în comun cu compozitorul de Hollywood Hans Zimmer. Conceptul prefigurează liniile noului Gran Coupe BMW i4, pregătit pentru a intra în producție în 2021.

BMW dezvoltă o serie de sunete care vor defini experienţa din interiorul automobilelor electrice: de la sunetul de închidere al uşilor, iniţializare, până la un sunet specific de rulare. Acestea sunt prezentate acum pentru BMW Concept i4, dar din vara acestui an urmează a fi integrate în automobilele de serie electrificate.



Hans Zimmer, compozitor german de muzică de film, a compus sunetul BMW Concept i4 împreună cu designerul BMW de sunet Renzo Vitale sub titulatura BMW IconicSounds Electric.

„Renzo şi cu mine am fost inspiraţi să reunim trecutul şi viitorul BMW prin sunet pentru BMW Concept i4. Sperăm că sunetul pe care l-am creat este clasic, dar surprinzător şi are un sentiment de lejeritate care se potriveşte cu marca BMW”, explică Zimmer.

Sunetul BMW electric

Sunetul creat de Hans Zimmer este semnalul de pornire pentru plăcerea condusului electric.

Hans Zimmer şi Renzo Vitale au prezentat noul sunet de start/stop în studioul lui Zimmer din Santa Monica, în noiembrie 2019. Sunetul „ready-to-drive” pentru toate modelele BMW electrice şi plug-in hybrid va fi introdus ca dotare standard din luna iulie 2020.

„Abilitatea de a crea sunetul în automobilele noastre ne permite să stârnim emoţii pozitive. Noul sunet de start/stop îşi propune să insufle un sentiment de entuziasm în perspectiva condusului electric, când clientul intră în automobil şi îşi începe călătoria”, spune Vitale.

Calmul oferit de liniştea condusului electric este menţionat deseori ca beneficiu major al mobilităţii electrice. Cum cererea de modele electrificate creşte, acest lucru înseamnă că unii conducători resimt lipsa atracţiei emoţionale a sunetului.

„Sunetul a jucat mereu un rol important în emoţionarea automobilelor noastre. Acum, vorbim despre bucuria plăcerii de a conduce la un nou nivel şi suntem foarte încântaţi să colaborăm cu Hans Zimmer pentru a crea noul univers sonor al mobilităţii electrice la BMW. Această colaborare se va regăsi în sunetul nostru orientat spre viitor, pe care îl vom oferi la automobilele electrificate: BMW IconicSounds Electric”, spune Jens Thiemer, vicepreşedinte executiv al mărcii BMW.

Sunetul BMW Concept i4 este cel de-al doilea proiect dezvoltat împreună cu Hans Zimmer pentru automobilele BMW electrice, după prezentarea sunetului electric pentru BMW Vision M NEXT la evenimentul #NEXTGen de la München, în iunie 2019.

BMW i4 Concept are 530 de cai putere, având un timp de accelerație până la 100 km/h de aproximativ 4 secunde și o viteză maximă de 200 km/h.

Dacă ți-a plăcut articolul, urmărește-ne pe Facebook.

V-ar putea interesa și:

Informaţiile publicate de EVmarket.ro pot fi preluate doar în limita a 500 de caractere şi cu citarea în lead a sursei cu link activ. Orice abatere de la această regulă constituie o încălcare a Legii 8/1996 privind dreptul de autor.

………………………………………………………………………………………………………………………

#EVmarket #News #Automotive #BMW #EVs #EV #eMobility #DriveElectric #ElectroMobility #FullElectric #PureElectric #Elektro #ElectricEngine #Electric #Energy #Sustainability #electric #electricar #electricfuture #ecofriendly #mobility #Eco #electrification